钦定古今图书集成/明伦汇编/氏族典/第235卷 > 张凭
## 钦定古今图书集成/明伦汇编/氏族典/第235卷 > 张凭

按《晋书张凭传》：“凭字长宗，祖镇，苍梧太守。凭年数岁，
镇谓其父曰：‘我不如汝有佳儿’。凭曰：‘阿翁岂宜以子
戏父邪？及长，有志气，为乡里所称，举孝廉，负其才，自
谓必参时彦。初欲诣刘惔，乡里及同举者共笑之。既
至，惔处之下坐，神意不接，凭欲自发而无端。会王濛
就惔，清言有所不通，凭于末坐判之，言旨深远，足畅’”
彼我之怀。一坐皆惊。惔延之上坐，清言弥日，留宿至旦遣之。凭既还船，须臾惔遣传教觅张孝廉船，便召
与同载。遂言之于简文帝。帝召与语，叹曰：“张凭勃窣
为理窟。”官至吏部郎，御史中丞。